שי צ'רקה

שי צַ'רקָה (נולד ב-23 בינואר 1967) הוא קומיקסאי, קריקטוריסט ומאייר ישראלי. חתן פרס דוש לקריקטורה לשנת 2023.

 ביוגרפיה 
שי צ'רקה נולד בפתח תקווה, היה חבר בתנועת בני עקיבא בסניף שיכון בעיר, למד בישיבת נחלים ולאחר מכן בישיבת ההסדר קריית שמונה.

יצירתו הראשונה הופיעה במגזין הילדים "פילון" כשהיה בן ארבע עשרה. לאחר מכן פרסם סיפורי קומיקס רבים בעיתון הילדים הדתי "אותיות", אשר רובם נוגעים בענייני מסורת והיסטוריה יהודית. בין הסיפורים – "יוני המכבי הקטן", "מבית לבית", ויצירתו הידועה ביותר – סדרת "בבא", המספרת בצורה הומוריסטית את קורותיו של יהודי קטן ולא-יוצלח בתקופת המשנה. מרבית הסיפורים מסבירים וממחישים בצורה ויזואלית ומשעשעת משניות ומאוחר יותר גם מדרשים על פרשיות השבוע. בעקבות הסיפורים, פרסם צ'רקה גם מספר ספרי קומיקס שזכו להצלחה רבה, ובמרכזם דמותו של בבא.

צ'רקה היה מיוצרי תוכניות הטלוויזיה החרצופים, הביגבגים ושקע ותקע. נוסף לכך יצר אנימציות לתוכנית הטלוויזיה פספוסים, לקלטת לילדים של אריק איינשטיין וקריקטורות, איורים וקומיקס לעיתונים שונים בישראל. מאייר ספרים לסופרים שונים כתמר אדר, אורי אורבך, טוביה טננבום, אביב אור, שלמה אבס וגלילה רון פדר.

מצייר קריקטורות ואיורים לעיתון מקור ראשון מדי סוף-שבוע. צייר קריקטורה שבועית בתוכנית "המהדורה" בערוץ 1. בעבר צייר בבשבע, במעריב, ובידיעות אחרונות.
החל משנת 2022 מצייר קריקטורות על פרשת השבוע בתוכנית "שאלה תשובה" בכאן 11.

צ'רקה מרצה בבמות שונות על טכניקות של איור, ועל אמצעי השפעה על תפיסות ויזואליות. זאת אף שמעולם לא למד גרפיקה או איור במוסד כל שהוא. צ'רקה סיפר כמה פעמים שאת ההשראה לצייר קומיקס קיבל מסדרת הספרים "אסטריקס". בתחילת המאה ה-21 סגר מעגל כשהתחיל להשתתף בעריכת התרגומים החדשים לעברית בסדרה זו.

אייר חלק מספריו של אורי אורבך – את כריכת הספר "דתי נורמלי" ואת ספרי השירים "מבטיח, בלי נדר", "אולי בשבת יזרקו סוכריות", "באיזה שבט אתה?", "ילדה כמוני", "אסור להפוך תנין בשבת" ועוד.

צ'רקה צייר וערך את כריכות הספרים של טוביה טננבום "שלום, פליטים!", "איך לאלף יהודי?" ו"חרדי וטוב לו".

יקיר אנימיקס, הפסטיבל הבינלאומי לקריקטורה, קומיקס ואנימציה לשנת 2019. בשנת 2023 העניקה לו עיריית תל אביב-יפו את פרס דוש לקריקטורה.

נשוי למוריה, אב לארבעה וסב לשמונה נכדים, ומתגורר כיום בצופים שבשומרון. אחיו שלומי קומיקסאי ומאייר אף הוא.

 סדרות קומיקס שפרסם בעיתונים שונים 
 יוני המכבי הקטן - פורסמה באותיות
 משלי הבן איש חי - פורסמה בעיתון "ילדים"
 סיפורי רבי יהונתן אייבשיץ - פורסם בעיתון "ילדים"
 השכנים של הסניף - בשיתוף עם אורי אורבך, פורסמה בעיתון 'זרעים'
 צוונציק - פתגמים חסידיים - פורסמה באותיות
 מבית לבית - קומיקס היסטורי על התקופה שבין בית ראשון לבית שני - פורסמה באותיות
 סיפורי רבה בר בר חנה - פורסמה באותיות
 משנא להכיר - הופעת הבכורה של בבא, פורסמה באותיות. לימים רוב הפרקים קובצו לספר בשם 'בבא'
 מדרש זוטא, עם הוספות הבבא - פורסמה באותיות. לימים הפרקים קובצו לספר בשם 'פרשת בבא'
 שנת הבבא - פורסמה באותיות
 מעלה קטעים - פורסמה בנקודה
 מסע הציד של בבא - פורסמה באותיות
 יהוצפן א' - פורסמה באותיות
 חסידות בובקע - פורסמה באותיות
 ימי מיתישלח - פורסמה באותיות. לימים הפרקים קובצו בספר בשם 'מיתישלח משימה ביוון'
 בבא - פורסם באותיות. לימים רוב הפרקים קובצו לספר בשם 'נגיד ש...בבא בתנ"ך'
 מוקצה - בשיתוף עם אורי אורבך, פורסם באותיות
 לעזאזל עם בבא - פורסם באותיות
 מעבר לקו - עונה ראשונה פורסמה באתר nrg, עונה שנייה פורסמה במוסף דיוקן בעיתון מקור ראשון
 שי ועגנון - פורסם באותיות
 הפחה אל ג'אזר והצייר - פורסם באותיות
 אדם ג'מוס - פורסם באותיות לילדים
 מי קשה לרש"י - פורסמה באותיות
 בבא במשרה מלאה - פורסם ב'בשבע' תחת השם 'בבא'
בבא באורות - פורסם באותיות
הרצל - קומיקס על חייו של חוזה המדינה. פורסם באותיות
בבא בהצפה

 ספריו 
קומיקס
 בבא - משניות בקומיקס.
 בבא האיש וההגדה - הגדה של פסח.
 The Comics Passover Haggada - הגדה של פסח באנגלית.
 פרשת בבא - משלים מהמדרש על פרשיות השבוע.
 מסע הציד של בבא - בבא וזוטא במסע בעולם האגדה התלמודי.
 יהוצפן א - בלש החוקר תעלומות בתנ"ך.
 פתקאות מהשמים - נער יהודי בצבא נפוליאון במסע לארץ ישראל מקבל פתקאות ובהן אמרות של ר' נחמן מברסלב.
 הפחה אל ג'אזר והצייר - ספר המשך ל"פתקאות מהשמיים", ובו צייר קריקטורות מובא למשפט בפני אחמד אל-ג'זאר מושל עכו, על קריקטורה פוגענית שצייר לאיש ממשל. הספר גם עוסק במרומז בעקרונות הציור.
 נגיד ש... בבא בתנ"ך - בבא ממלא תפקידים של דמויות שונות בתנ"ך.
 מיתישלח - משימה ביוון - מפגש בין גיבור תנ"כי (דמיוני) לגיבורי המיתולוגיה היוונית, והשוואה בין אופי סיפורי המקרא למיתולוגיה היוונית.
 מעבר לקו - קורות הקריקטוריסט צ'ארטר ומשפחתו על גבעת הכבל שבישוב מעלה נפצוצים. התפרסם במקור בהמשכים בערוץ יהדות של האתר nrg.
 לצאת מהקווים - ספר המשך לספר מעבר לקו. התפרסם במקור במוסף "דיוקן" של העיתון מקור ראשון.
 לעזאזל עם בבא - עליית מדרגה של בבא, בה הוא נכנס לעולמה של תורת הסוד. המשך של מסע הציד של בבא.
יודיסאה - ספר שואה על יהודי שלוקח בהוראת דודו, אדמו"ר בחסידות פקטיבית, חבורת חסידים בחורים לפני פינוי הגטו מהגברים אל היער והללו הופכים לפרטיזנים.
 מוקצה - חייו של כלב דתי. בשיתוף עם אורי אורבך.
 אדם ג'מוס - מעין יצירת אגדות עם העוסקות ביצירת פניה של ארץ ישראל.
 שי ועגנון - שלושה סיפורים - עיבוד לקומיקס של סיפורים מאת ש"י עגנון. הספר תורגם לאנגלית וזכה בציון לשבח במסגרת פרס סידני טיילור.
 בבא במשרה מלאה - בבא מחפש עבודה ומתנסה בשלל מקצועות. הסיפור משובץ במדרשי חז"ל. כמו כן, בסוף הספר מופיעים פרקים של הסדרה 'שנת הבבא' שפורסמה בעיתון הילדים והנוער 'אותיות'.
שי ועגנון- הסייף - עיבוד לקומיקס של הסיפור הסייף מאת ש"י עגנון
בבא והאור הגנוז - פורסם לראשונה בעיתון 'אותיות וילדים', תחת השם 'בבא באורות'.
ציפורים בראש של הרצל - קומיקס על חייו של חוזה המדינה. פורסם לראשונה בעיתון 'אותיות וילדים', תחת השם 'הרצל'. ב-2025 יצא הספר בווינה בתרגום לגרמנית.
בבא בהצפה
לראות את עצמו - קומיקס המזמין את הקוראים למפגש מחודש ומפתיע עם סיפור יציאת מצרים ומשמעויותיו האנושיות דרך גיבור הספר הצייר הצעיר 'עצמו'.

רומן גרפי
יודיסאה - סיפור על פרופסור יהודי מפולין שנאבק במפלצות הנאציות (בהשראת האודיסאה), הוצאת מודן 2016. נבחר כאחד מעשרת הספרים הטובים לשנת 2017 במגזין היהודי-אמריקני Mosaic, למרות שטרם תורגם לאנגלית באותה עת.

ב 2024 יצאו תרגומים של הספר בארצות הברית ובצרפת.

 קישורים חיצוניים 


 הבלוג של שי צ'רקה
 שי צ'רקה, באתר אותיות
 , תיאור עבודתו של צ'רקה החל מן הקומיקס הראשון שלו
 , על "פתקאות מהשמים" של צ'רקה
 , על הספר "מיתישלח – משימה ביוון" מאת צ'רקה







 קשת הצבעים של נח | שי צ'רקה במוסף "שבת", מקור ראשון
 אור יזרעאלי, אסטריקס היה יהודי? ריאיון עם שי צ'רקה לרגל 60 שנה, סרוגים 29.10.2019


  ספרות ילדים בעיניים בוגרות: יעל הדס ושי צ'רקה, בערוץ יוטיוב של מכון שוקן, 25 בינואר 2022

 הערות שוליים 

קטגוריה:מאיירים ישראלים
קטגוריה:קומיקסאים ישראלים
קטגוריה:קריקטוריסטים ישראלים
קטגוריה:זוכי פרס דוש לקריקטורה
קטגוריה:בוגרי ישיבת ההסדר קריית שמונה
קטגוריה:בוגרי בני עקיבא
קטגוריה:בוגרי ישיבת נחלים
קטגוריה:מתנחלים
קטגוריה:יישובים קהילתיים: אישים
קטגוריה:ישראלים שנולדו ב-1967